钦定古今图书集成/明伦汇编/氏族典/第443卷 > 《廖用贤尚友录》 > 耿询
## 钦定古今图书集成/明伦汇编/氏族典/第443卷 > 《廖用贤尚友录》 > 耿询

按《隋书耿询传》：“询字敦信，丹阳人。滑稽辩给，伎巧绝
人。陈后主之世，以客从东衡州刺史王勇于岭南。勇
卒，询不归，遂与诸越相结。会郡俚反叛，推询为主，王
世积讨禽之，以为家奴。久之，世积奏高祖配为官奴，
给使太史局。后赐蜀王秀。及秀废，复当诛。何稠言于
高祖，特原其罪。炀帝即位，进欹器。帝善之，放为良民。”
岁馀，授右尚方，署监事。七年，车驾东征，询上书。帝大
怒，命斩之，何稠苦谏得免。及《平壤》之败，帝以询言为
中，以守太史丞。宇文化及弑逆之后，从至黎阳。询欲
去之，为化及所杀。